stanford-oval/wikipedia huggingface dataset:
עץ חיים (ספר)
הוצאות

הספר יצא בהוצאות רבות, אשר לרב הוסיפו הגהות ופירושים נוספים. בשנת תרנ"א יצא הספר לאור בורשא עם הגהות של הרב מנחם מענכין היילפרין. הגהות אלו הופיעו גם במהדורות נוספות של הספר שכללו:
דפוס סטריאוטיפי של מהדורת ורשא תרנ"א שהודפס בדפוס לעווי ושותפיו, ירושלים תר"ע, כששלושת החלקים הודפסו בכרך אחד
הוצאת "מקור חיים", ירושלים תשכ"ג בהדפסה המבוססת על דפוס צילום של מהדורת ירושלים תר"ע, נוספו הוספות מכתב יד מאת הרב מרדכי ישועה עטיה שהביא את הספר לבית הדפוס;
"דפוס אופסט ברודי-כץ" ו"בית הסופר", תל אביב ובני ברק תשל"ה, נוספו ביאורים והערות מהרב יצחק יהודה ברמן והגהות והערות מלוקטים מספרים שונים בעריכת הרב ברמן. הוצא שוב בהוצאת "מישור", בני ברק תשנ"ב
הוצאת "מקור חיים", ירושלים תש"ן בהדפסה שבסיסה היא דפוס צילום של ירושלים תר"ע, עוד נוספו 'הגהות הלש"ם' מהרב שלמה אלישיב ו"שמן ששון" מהרב ששון בכר משה פרסיאדו;
בהוצאת 'ישיבת המקובלים ע"ש מהרח"ו', ירושלים תשנ"ט, נוספו על הקודמים הגהות וביאורים מאת הרב חיים שאול הכהן דוויק ("איפה שלמה")
בהוצאת "א' ברזני ובנו", ירושלים תשס"ד הובאו רק הדברים שבמהדורה הראשונה ('הגהות מהר"ם מטראן', 'הגהות השמ"ש ו"נהר שלום", "חסדי דוד", "יפה שעה" והגהות וביאורים של הרב היילפרין) עם השער של מהדורת תר"ע;
בהוצאת 'ישיבת המקובלים מהרח"ו' ובעריכת הרב פנחס מוקדסי, ירושלים תש"ע נוספו ביחס למהדורת תשנ"ט שבאותה הוצאה נוספו "שמן ששון השלם" (הבאת המקורות של ספר "שמן ששון" מהרב ששון בכר משה), הפירוש "דברי שלום" של הרב רפאל אברהם שלום מזרחי שרעבי, "שפת אמת" מהרב אליהו משען, והגהות הרב יהודה פתיה, והושמטו הפירושים "נהר שלום" ו"חסדי דוד".
ראו גם

שלמה הכהן (מקובל)
לקריאה נוספת

ספר עץ חיים - מאתר Grimoar
יוסף אביב"י, בנין אריאל, ירושלים תשמ"ז, עמ' יז-קח.
הרב יעקב הלל, כתבוני לדורות, ירושלים תשנ"ב (יש טוענים שמדובר בפלגיאט של הספר בנין אריאל, ראה צפונות יז עמ' פה הע' 5).
טוני לביא / עקיבא אורצל, אלוהים הרב והפילוסוף - סודות הבריאה בספר הזהר ובתורת האר"י, זמורה ביתן 2004.
פארק ארץ הצבי

| --- | --- |

סמליל פארק ארץ הצבי
 סוג:  גן חיות, מרכז שיקום לחיות בר
 מיקום:  ישראל אלישמע, ישראל
 תקופת הפעילות:  2016–הווה (כ־8 שנים)
 אתר פארק ארץ הצבי
עופות בבריכה המרכזית
אמו ואווזים בפארק
איילים נקודים בפארק
פארק ארץ הצבי הוא גן חיות ומרכז שיקום לחיות בר שהוקם בשנת 2016 על ידי צבי אדיב ובניו. הפארק שוכן במושב אלישמע. הוא מתנהל יחד עם עמותת למען חיות הבר, ועובד בשיתוף פעולה יחד עם רשות הטבע והגנים ובית החולים לחיות בר.
סוס, פרה ונאקה בפארק
מטרתו של הפארק הוא להוות מרכז שיקום עבור בעלי חיים, ולאחר מכן לשחרר אותם בחזרה לטבע. כשבעל החיים אינו מסוגל לחזור לטבע, הוא משתקע בפארק.
בעלי החיים בפארק

בין בעלי החיים הקבועים בפארק ניתן למצוא:
בעלי החיים בפארק > יונקים

כבש הבית
לוטרה אירופית - ישנו זוג
תן זהוב - ישנו זוג
נמייה מצויה
גמל חד-דבשתי - ישנה נאקה.
פוני - ניתן לרכוב על סוסי הפוני בתשלום
ארנבון מצוי
סוריקטה
חוטמן אדום
צבי מצוי
סנאי חמש-פס
אייל נקוד
סוס
פרה
בעלי החיים בפארק > עופות

אוח
שקנאי מצוי
אפרור אפריקני
תרנגול הבית
תרנגול הודו
בז מצוי
יען מצוי
אמו
פנינייה
עגור כתר
דיה מצויה
עקב חורף
בעלי החיים בפארק > זוחלים

חומט כחול לשון
צבגון אדום-אוזן
צב דרבוני
חרדון מזוקן
עדי כהן (שחיינית)

עדי כהן (נולדה בשנת 1985) היא אלופת ישראל בשחייה ושיאנית ישראל במשחה ל-50 מטר גב. אלופה ושיאנית המכביה (2001).
ביוגרפיה

כהן התאמנה בקבוצת מכבי אשדוד בהדרכתו של ולדימיר סופר.
ביוגרפיה > 2000 > אלופה ושיאנית ישראל

באליפות אירופה בשחייה לנוער שנערכה בדנקרק צרפת בסוף יולי 2000, סיימה כהן במקום שישי במשחה ל-50 מטר גב בתוצאה של 30.78 שניות. כבר בשלב המוקדמות היא קבעה שיא ישראלי חדש של 30.79 שניות, שיפור לשיא בן השנה של טל שפייזר (30.91 שניות) ובשלב חצי הגמר היא שיפרה את שיאה הטרי והעמידה אותו על תוצאה של 30.59 שניות. שבוע לאחר מכן, באליפות ישראל בשחייה שנערכה באוגוסט היא זכתה במדליית זהב במשחה ל-50 מטר גב בשיא ישראלי חדש של 30.57 שניות. שיא זה החזיק מעמד כשנה ונישבר במאית השנייה על ידי אניה גוסטומלסקי (30.56 שניות).
ביוגרפיה > 2001

בתחרויות השחייה של המכביה ה-16 זכתה כהן במדליית זהב במשחה ל-200 מטר גב בשיא מכביה חדש.
באליפות ישראל בשחייה שנערכה ב-2001 זכתה כהן במדליית זהב במשחה ל-50 מטר גב בתוצאה של 30.62 שניות.
ביוגרפיה > 2002

באליפות אירופה בשחייה שנערכה בברלין גרמניה באוגוסט 2002 סיימה כהן במקום 22 במשחה ל-50 מטר גב בתוצאה של 30.85 שניות ובמקום 23 במשחה ל-100 מטר גב בתוצאה של 1:06.63 דקות. שבוע לאחר מכן, באליפות ישראל בשחייה שנערכה באוגוסט היא זכתה ב-3 מדליות, אחת מכל סוג. מדליית זהב, במשחה ל-200 מטר גב בתוצאה של 2:21.36 דקות, לפני דנית קמה ממכבי קריית אונו (2:22.84 דקות) וסיגל סימסולו מבני הרצליה (2:23.53 דקות).  מדליית כסף, במשחה ל-100 מטר גב בשיא אישי חדש של 1:05.42 דקות, אחרי אור מלצר מהפועל הוד השרון בית ברל שקבעה שיא ישראלי חדש לגילאי 14–18 של 1:04.40 דקות ולפני דנית קמה (1:06.90 דקות) ומדליית ארד, במשחה ל-50 מטר גב בתוצאה של 30.62 שניות, אחרי אניה גוסטומלסקי ממכבי חיפה (29.98 שניות), ואור מלצר (30.53 שניות).
ביוגרפיה > 2003

באליפות ישראל בשחייה שנערכה באוגוסט 2003 זכתה כהן בשתי מדליות כסף, במשחה ל-50 מטר גב בתוצאה של 30.43 שניות, אחרי אור מלצר 30.32 שניות ולפני דנית קמה (31.43 שניות) ובמשחה ל-100 מטר גב ביחד עם חברתה לאגודה ורד בורוכובסקי בשיא אישי חדש של 1:05.13 דקות ואחרי אור מלצר (1:04.78 דקות).
ביוגרפיה > 2004

באליפות ישראל בשחייה שנערכה בסוף יולי 2004 זכתה כהן בשתי מדליות כסף, במשחה ל-50 מטר גב בתוצאה של 30.91 שניות, אחרי אור מלצר (30.65 שניות) ולפני סיגל סימסולו (31.13 שניות) ובמשחה ל-100 מטר גב בתוצאה של 1:05.34 דקות, אחרי מלצר (1:04.67 דקות) ולפני סימסולו (1:05.49 דקות).
ביוגרפיה > 2005

באליפות ישראל בשחייה (בריכת 25 מטר) שנערכה בקריית ביאליק במרץ 2005 סיימה כהן פעמיים במקום חמישי, במשחה ל-50 מטר גב בתוצאה של 30.78 שניות ובמשחה ל-100 מטר גב בתוצאה של 1:06.04 דקות.
הערות שוליים

↑  אסף מדיני, שלושה שיאים ישראלים בשחייה, באתר ynet, 29 ביולי 2000
↑  שחיה: שלושה שיאי מכביה נקבעו במוקדמות, באתר ynet, 10 ביולי 2005
↑  אורי שטיפט, שיא אגודות להפועל ירושלים, באתר ONE, ‏8 באוגוסט 2002
↑  אורי שטיפט, שני שיאים ישראלים חדשים באליפות ישראל, באתר ONE, ‏7 באוגוסט 2002
פיל ג'קסון

| --- | --- |

 לידה:  17 בספטמבר 1945 (בן 79) דיר לדג', ארצות הברית 
 עמדה:  פורוורד/סנטר
 גובה:  2.03 מטר
 מכללה:  אוניברסיטת דקוטה הצפונית
 דראפט:  בחירה מספר 17, 1967 ניו יורק ניקס
 היכל התהילה:  נבחר כמאמן בשנת 2007
 קבוצות כשחקן
 1967–1978   1978–1980:  ניו יורק ניקס   ניו ג'רזי נטס
 הישגים כשחקן
 2 זכיות באליפות ה-NBA‏ (1970, 1973)   חמישיית הרוקיז של העונה (1968)
 קבוצות כמאמן
 1989–1998   1999–2004   2005–2011:  שיקגו בולס   לוס אנג'לס לייקרס   לוס אנג'לס לייקרס
 הישגים כמאמן
 11 אליפויות NBA‏ (1991–1993, 1996–1998, 2000–2002, 2009, 2010)   מאמן השנה (1996)   4 פעמים מאמן במשחק האולסטאר (1992, 1996, 2000, 2009)   אחד מ-10 המאמנים הגדולים בתולדות ה-NBA
 קבוצות כג'נרל מנג'ר
 2014–2017:  ניו יורק ניקס
 
פיליפ דאגלס "פיל" ג'קסון (באנגלית: Philip Douglas "Phil" Jackson; נולד ב-17 בספטמבר 1945) הוא מאמן עבר בכדורסל בליגת ה-NBA האמריקאית. בעברו היה כדורסלן בקבוצת ניו יורק ניקס.
לג'קסון 13 תוארי אליפות בליגת ה-NBA (שתי אליפויות עם ניו יורק ניקס בתור שחקן, שש עם שיקגו בולס וחמש עם לוס אנג'לס לייקרס כמאמן), יותר מכל מאמן אחר בהיסטוריה של ה-NBA. לדעת רבים, נחשב לאחד המאמנים הטובים ביותר בהיסטוריה של המשחק בכלל, וכן נחשב לאחד ממאמני הכדורסל הבולטים בארצות הברית בפרט.
ביוגרפיה > ראשית חייו

ג'קסון נולד בדיר לודג' (אנ') וגדל בגרייט פולס שבמונטנה. הוריו, צ'ארלס ואליזבת, היו אנשי דת בכנסייה פנטקוסטלית בעלת דגש על אמונה בביאה השנייה של ישו. הוא חי בראשית חייו בסגנון קפדני וצנוע, ולא ראה סרטים או רקד עד לתיכון. מגיל צעיר עסק בספורט, שאותו העדיף על "כריעה על הברכיים בתפילה", ושיחק בקבוצות הכדורסל, הבייסבול וזריקת הדיסקוס של התיכון שבו למד. אחיו, צ'אק, שיער לימים שפיל ואחיו עסקו רבות בכדורסל כי הייתה זו האפשרות היחידה שלהם לעשות את מה שילדים אחרים עשו. כשחקן כדורסל בתיכון בדקוטה הצפונית הוביל את הקבוצה לזכייה באליפות המדינה, ומשך את תשומת לבם של כמה סקואטים. הערותיהם הגיעו לביל פיץ', שהחל לאמן את אוניברסיטת דקוטה הצפונית (אנ'). כשג'קסון סיים את לימודיו, הוא החל לשחק עבור קבוצת הכדורסל של האוניברסיטה, ששיחקה בחטיבה השנייה של ה-NCAA. בעונתו השנייה הגיעה הקבוצה למקום השלישי בטורניר החטיבה השנייה, ובעונתו השלישית למקום הרביעי בטורניר.
ביוגרפיה > משחק

ב-1967 נבחר ג'קסון בסיבוב השני של דראפט ה-NBA בידי ניו יורק ניקס, ובעונתו הראשונה נבחר לחמישיית הרוקיז של העונה ב-NBA. הוא היה שחקן אול-אראונד, עם ידיים ארוכות למדי, כישרון התקפתי מוגבל ויכולת והבנה בהגנה. עם הזמן הפך לחביב הקהל ולאחד המחליפים המוכשרים בליגה בקבוצת הניקס שזכתה באליפות פעמיים בתקופה בה שיחק, בשנים 1970 ו-1973. בעונת האליפות הראשונה לא שיחק בשל ניתוח לאיחוי חוליות בעמוד השדרה. לאחר פרישתם של כמה משחקני החמישייה של הניקס לאחר עונת האליפות השנייה, היה ג'קסון לשחקן פותח בחמישייה. הוא היה שחקן פיזי שהרבה להכות שחקנים אחרים, מעין גרסה מוקדמת של דניס רודמן, העיד לימים ריק טלנדר (אנ'). בעונת 1974/1975 החזיק, יחד עם בוב דאנדרידג' ממילווקי באקס, בשיא העבירות האישיות לשחקן בליגה, עם 330 עבירות. לאחר מכן שיחק שנתיים בניו ג'רזי נטס, שלאחריהן פרש ממשחק פעיל. בסך הכל שיחק 12 עונות בליגת ה-NBA, ורשם במהלך הקריירה שלו כשחקן ממוצע של 6.7 נקודות למשחק.
ביוגרפיה > אימון

בהשפעתו של רד הולצמן בחר לאמן לאחר תקופתו כשחקן מקצועני. תחילה אימן בליגת העל הפורטו-ריקנית בכדורסל (אנ'), ולאחר מכן את אולבני פטרונס (אנ') בליגת ה-CBA, שאיתה זכה באליפות הראשונה שלו. המוניטין שלו כהיפי המשויך לתרבות הנגד מנעה ממנו לקבל משרות אימון ב-NBA. לאחר שלא התקבל למשרת עוזר המאמן בשיקגו בולס תחת סטן אלבק, כיוון שהגיע לראיון העבודה שלו כשהוא חובש כובע סומבררו רחב שוליים, קיבל את התפקיד בסופו של דבר בקיץ של שנת 1988, ומונה לעוזרו של מאמן הבולס, דאג קולינס. אחרי שבמשחק אחד הורחק קולינס, וג'קסון פיקח על החזרה למשחק שבו ניצחה שיקגו, אמר עליו מייקל ג'ורדן, ש"כבר אז היה לי ברור שהוא יהיה המאמן הבא שלנו. זה היה כאילו הוא הוציא אותנו ממערה". לאחר שנה קיבל את תפקיד המאמן הראשי. הוא זכה בשלוש אליפויות ברציפות בין השנים 1991 ו-1993, וחזר על ההישג בין השנים 1996 ו-1998. רוב הקרדיט על האליפויות בשיקגו כוון דווקא אל כוכב הקבוצה, מייקל ג'ורדן, אך הזכיות המרובות באליפות הביאו לג'קסון שם של מאמן מצליח ובכיר ב-NBA.
הוא עזב את שיקגו בולס בשנת 1998, ולאחר שנה שבה לא אימן כלל מונה למאמן לוס אנג'לס לייקרס. הוא השלים בין השחקנים קובי בראיינט ושאקיל אוניל, שהרבו להסתכסך לפני בואו, וזכה גם בה בשלוש אליפויות רצופות, בין השנים 2000 ו-2002. ב-2004 העפיל עם הלייקרס לגמר ה-NBA, אך הפסיד לדטרויט פיסטונס 4-1 בסדרה, ובסיום העונה עזב את הקבוצה. הוא החליט לחזור כעבור שנה כדי לנסות ולהשיג אליפות עשירית, שתציב אותו במקום הראשון בהיסטוריה בקטגוריה זאת. בעונת 2007/2008 זכה עם הלייקרס באליפות המערב והגיע לגמר ה-NBA, אך הפסיד לבוסטון סלטיקס 4-2 בסדרה. בעונת 2008/2009 זכה ג'קסון עם לוס אנג'לס לייקרס באליפות העשירית שלו אחרי ניצחון 4-1 בסדרת הגמר על אורלנדו מג'יק, ובכך שבר את שיא אליפויות ה-NBA למאמן. בעונת 2009/2010 זכה ג'קסון עם לוס אנג'לס לייקרס באליפות ה-11 שלו אחרי ניצחון 4-3 בסדרת הגמר על בוסטון סלטיקס. באוגוסט 2010 חתם ג'קסון חוזה לאמן את הלייקרס לעונה נוספת, שבסופה הפסיק לאמן את הלייקרס.
ביוגרפיה > ניהול

במרץ 2014, הוכרז פיל ג'קסון כנשיא קבוצת הניו יורק ניקס, תפקיד מקביל לזה של עמיתו, מאמן העבר האגדי פט ריילי, אשר משמש כנשיא קבוצת מיאמי היט. כצעד ניהולי ראשון, פיטר ג'קסון בסוף העונה את כל הצוות המקצועי בקבוצה ובראשם את המאמן מייק וודסון, לאחר שהקבוצה לא עלתה למשחקי הפלייאוף.
ב-28 ביוני 2017 פוטר ג'קסון מתפקידו כנשיא ניו יורק ניקס אחרי שלוש שנים כושלות של הקבוצה.
בתקרת אולמה של שיקגו בולס ישנו דגל עם שמו של ג'קסון כזיכרון לשושלת הגדולה ועל תרומתו של ג'קסון להצלחת הקבוצה
ב-9 בפברואר 2022 הוכרז כאחד מחמישה עשר המאמנים הגדולים בתולדות הNBA.
הערות שוליים

1 2 3  Halberstam, David (1999). Playing for Keeps: Michael Jordan and the World He Made. New York: Random House. pp. 252–253. ISBN 0-679-41562-9.
1 2  מייקל ג'ורדן: הריקוד האחרון, פרק 4, דקה 8
↑  סטטיסטיקות של עונת 1974/1975, באתר basketball-reference.com
| --- | --- |
בקרת זהויות :  NLI: 987007516983905171  PLWABN: 9810667628605606  BIBSYS: 14030806  BNE: XX5367731  BnF: cb16937327q (data)  CANTIC: a11852392  CiNii: DA10188818  GND: 1080839518  ISNI: 0000 0000 3172 319X  LCCN: n95066229  LNB: 000043834  NDL: 00540945  NKC: xx0195658  NLK: KAC201402684  RERO: 02-A025281248  SUDOC: 073152021  VIAF: 60794687   WorldCat (עם VIAF): 60794687
פנינייה לבנת-חזה

| פנינייה לבנת-חזה |
| --- | --- |
 פנינייה לבנת-חזה
מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: פניניתיים
סוג:: פנינייה כהה
מין:: פנינייה לבנת-חזה
שם מדעי
 Agelastes meleagrides ‏בונפרטה, 1850

פנינייה לבנת-חזה (שם מדעי: Agelastes meleagrides) היא מין של עוף ממשפחת הפניניתיים, החי במערב אפריקה והיא  אחת משני המינים בסוג פנינייה כהה לצידה של הפנינייה השחורה (Agelastes niger).
מאפיינים

פנינייה זו בינונית בגודלה באורך של עד 45 סנטימטרים והיא מזכירה מאוד תרנגול הודו. צבע נוצותיה שחור עם חזה לבן והצוואר והראש חשופים ואדמדמים עם מקור קצר אפור. יש לה זנב ארוך ושחור לאיזון ורגליים אפורות חזקות. הפנינייה, בדומה למרבית התרנגולאים, חיה רוב זמנה על הקרקע ומעופפת לעיתים נדירות. שני הזוויגים דומים במראם, אך הנקבות מעט קטנות יותר.
הפנינייה שוכנת בעיקר ביערות הגשם של מערב אפריקה במדינות: חוף השנהב, גאנה, גינאה, סיירה לאון וליבריה. היא משוטטת בחבורות קטנות ומחפשת זרעים, פירות שנפלו וחרקים כמו טרמיטים.
פנינייה זו מצויה בסכנת הכחדה, עקב פגיעה ביערות בהם היא חיה ועקב ציד.
הערות שוליים

↑  פנינייה לבנת-חזה באתר הרשימה האדומה של IUCN
פיל דייוויס

| --- | --- |

פיל דייוויס (משמאל)
 לידה:  30 ביולי 1953 (בן 71) גרייס, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1972 
 בן או בת זוג:  איב מאתסון (2002–?) 
 פרופיל ב-IMDb
 
פיליפ "פיל" דייוויס (באנגלית: Philip "Phil" Davis; נולד ב-30 ביולי 1953) הוא שחקן, סופר ובמאי אנגלי.
ביוגרפיה

דייוויס נולד בעיר גרייס במחוז אסקס, וגדל בת'ורוק (Thurrock). אביו היה עובד של חברת פרוקטר אנד גמבל ואמו עבדה כממונה על חדר אוכל בבית חולים. מגיל שמונה התעניין דייוויס במשחק. הוא למד בבית הספר "Ockendon Courts County Secondary School" בסאות' אוקנדון, בשיעורים דעתו הייתה מוסחת, אבל הוא נהנה מההצגות שהועלו בבית הספר. הוא גם השתתף בתיאטרון לנוער (National Youth Theatre) וכן בסדנת התיאטרון של ג'ואן ליטלווד.
ב-1977 לוהק דייוויס למחזה "Gotcha!" העוסק בסטודנט חלש המחזיק ביום האחרון ללימודים שני מורים כבני ערובה. אחד מתפקידיו הראשונים בקולנוע היה בתפקיד צ'וקי, המושפע מסגנון המוד, בסרט "Quadrophenia" המבוסס על אופרת הרוק באותו שם של להקת המי. ב-1984 שיחק בתפקיד הצוער אדוארד "נד" יאנג בסרט "הבאונטי". דניאל דיי-לואיס ששיחק לצידו ציין שדייוויס היה אחד ממקורות ההשראה שלו.
דייוויס החל בשיתוף פעולה ארוך טווח עם הבמאי מייק לי. תפקידיו כוללים את סיריל, שליח על אופנוע, בסרט "ציפיות גדולות" מ-1988, ואת סטנלי בעלה של וירה (אימלדה סטונטון) בסרט "וירה דרייק" (2004).
לדייוויס הופעות רבות גם בטלוויזיה. ב-2005 הופיע בתפקיד מלווה הכספים הנבזה, סמולוויד, בסדרה "הצוואה", עיבוד לרומן "בית קדרות" מאת צ'ארלס דיקנס. ב-2010 כיכב בפרק הראשון בסדרה "שרלוק" בתפקיד ג'ף הופ, נהג המונית הרצחני. בסדרה "הגלימה" שיחק בתפקיד מיקי ג'וי, עורך הדין של משפחת פשע.
ב-2015 גילם את המשרת המרושע ג'וד בסדרה "פולדארק", ובתפקיד הבלש טום פייפר בדרמה "Black Work".
ב-1980 הקליט דייוויס את הסינגל "Blown It" שיצא בחברת התקליטים "The Rocket Record Company".
ביוגרפיה > חיים אישיים

ב-2002 התחתן דייוויס עם השחקנית איב מת'סון בהאקני, לונדון. לשניים יש בת, איימי אליזבת', שנולדה ב-2002. לדייוויס יש בן נוסף, הוגו ילדי 1996, מבת זוגו הקודמת.
פרסים ומועמדויות

1996, Valenciennes International Festival of Action and Adventure Films, זכה בפרס הקהל עבור הסרט "I.D."
2001, Royal Television Society, היה מועמד לפרס השחקן הטוב ביותר עבור "North Square"
2001, Broadcasting Press Guild Awards, זכה בפרס השחקן הטוב ביותר עבור "North Square"
2004, פרסי הקולנוע הבריטי העצמאי, זכה בפרס השחקן הטוב ביותר עבור וירה דרייק
2004, San Diego Film Critics Society, זכה בפרס שחקן המשנה הטוב ביותר עבור "וירה דרייק"
2005, פרס באפט"א לקולנוע, היה מועמד לפרס שחקן המשנה עבור "וירה דרייק"
2005, פרס חוג מבקרי הקולנוע של לונדון, זכה בפרס שחקן המשנה של השנה עבור "וירה דרייק"
הערות שוליים

1 2 3 4  'An Actors Life For Me' at Essexlife Retrieved 20 April 2015
↑  Black Work at Radio Times Retrieved 27 June 2015
↑  "Phil Davis _ Blown It". Www.45cat.com. נבדק ב-17 במאי 2013. {{cite web}}:  (עזרה)
| --- | --- |
בקרת זהויות :  NLI: 987007597119705171  BNE: XX1213911  BnF: cb14013139z (data)  GND: 141483733  ISNI: 0000 0001 0911 669X  LCCN: no97042869  MusicBrainz: 434f76d4-994e-4390-bc0e-bad66c0bddd9  NKC: jx20071129001  NTA: 107361515  SUDOC: 095303626  VIAF: 68536057   WorldCat (עם VIAF): 68536057
פיודור לאדיגין

| --- | --- |
אין תמונה חופשית
 לידה:  10 במרץ 1937 מאזיקינו, מחוז קורסק, רוסיה
 פטירה:  11 בדצמבר 2021 (בגיל 84) 
 מקום קבורה:  בית הקברות טרויקורובסקויה 
 מדינה:  רוסיה 
 השכלה:  אקדמיית חיל האוויר הסובייטי על שם ז'וקובסקי 
 השתייכות:   הכוחות המזוינים של הפדרציה הרוסית
 תקופת הפעילות:  1973–1997 (כ־24 שנים)
 דרגה:  קולונל גנרל
 תפקידים בשירות
 ראש המודיעין הצבאי הרוסי
 עיטורים
 עיטור ההצטיינות למען המולדת דרגה רביעית  מסדר שירות המולדת בכוחות המזוינים הסובייטים, דרגה 3  מסדר שירות המולדת בכוחות המזוינים הסובייטים, דרגה 2  עיטור הכוכב האדום  עיטור הכבוד של הפדרציה הרוסית 
 
פיודור איוואנוביץ' לאדיגין (ברוסית: Фё́дор Ива́нович Лады́гин; נולד ב-10 במרץ 1937, בכפר מאזיקינו, במחוז קורסק) הוא מפקד צבאי רוסי, קולונל-גנרל שכיהן כראש המודיעין הצבאי הרוסי, מינהל המודיעין הראשי של המטה הכללי של הכוחות המזוינים של הפדרציה הרוסית (1992-1997).
ביוגרפיה

הוא נולד ב-12 במרץ 1937 בכפר מאזיקינו שבמחוז המשנה קורוצ'אנסקי (כיום במחוז בלגורוד). בשנת 1954, סיים בהצטיינות את לימודיו בבית הספר של חיל האוויר בחרקוב. לאחר מכן ב-1959 סיים את לימודיו באקדמיה להנדסת אוויר על שם ז'וקובסקי והשלים גם לימודים אקדמיים באקדמיה הצבאית של המטה הכללי של ברית המועצות. משנת 1959 — הוא שירת בצבא הסובייטי, במכון למחקר מדעי של כוחות הטילים האסטרטגיים. בשנים 1964-1973 — היה עובד מכון המחקר המדעי מספר 4 של משרד ההגנה של ברית המועצות. ב-1973 התחיל לשרת כקצין בכיר במודיעין הצבאי הסובייטי.
בשנים 1989-1990 עמד בראש מחלקת ההסברה של המודיעין הצבאי ובשנים 1990-1992 — היה ראש מחלקת ההסכמים של מטה הכללי.
בספטמבר 1992, התמנה למפקד המודיעין הצבאי הרוסי.
במאי 1997, שוחרר מתפקידו בשל גילו המתקדם. תחילה עבד כסגן מנהל של חברה רוסית העוסקת בתחום אספקת קני סוכר מקובה. כיהן גם כסגן נשיא איגוד יוצאי המודיעין הצבאי. היה חבר במועצת המומחים של הוועדה לעניינים בינלאומיים במועצת הפדרציה. בנובמבר 1999, הוצג כמועמד בבחירות לדומה הממלכתית מטעם מחוז הבחירה נובוסוקולסקי, כמועמד עצמאי, אך הפסיד בבחירות.
מאז הוא ירד אל מתחת לרדאר והוא חי בגפו.
משפחתו

הוא נשוי ואב לבן ובת.
לקריאה נוספת

לאדיגין., לוטה. גה-אר-או ומשבר הטילים בקובה: הכרוניקה החשאית של העימות המסוכן — מוסקבה: הוצאת קוצ'קובו, 2012. — ISBN 978-5-9950-0259-8
הערות שוליים

↑  מאמר מתוך אתר האינטרנט של איוואן לוקאשוב
↑  המשימה הסודית אל פידל קסטרו
↑  פיודור לאדיגין: "ניהלתי את גה-אר-או לא מתוך שאיפות אישיות"
| 0 | 1 | 2 |
| --- | --- | --- |
| הקודם: יבגני טימוכין | ראש המודיעין הצבאי הרוסי    ספטמבר 1992 — מאי 1997 | הבא: ולנטין קוראבלניקוב |
| --- | --- |
בקרת זהויות :  GND: 1031263616  ISNI: 0000 0003 9962 0789  LCCN: no2013120678  SUDOC: 168938685  VIAF: 294952257   WorldCat (עם VIAF): 294952257
פנינה שחורה

| --- | --- |
 סוגה:  טלנובלה 
 כותבים:  אנריקה טורס 
 שחקנים:  אנדריאה דל בוקה  גבריאל קוראדו 
 ארץ מקור:  ארגנטינה 
 שפות:  ספרדית 
 מספר עונות:  1 
 מספר פרקים:  200 
 הפקה
 חברת הפקה:  Sonotex 
 שידור
 רשת שידור:  טלפה 
 תקופת שידור מקורית:  5 בדצמבר 1994 – 8 בספטמבר 1995 
 קישורים חיצוניים
 דף התוכנית ב-IMDb
 
פנינה שחורה (בספרדית: Perla Negra) היא טלנובלה ארגנטינאית מצליחה בת 200 פרקים ששודרה בין השנים 1994- 1995, ואשר בוימה על ידי ניקולס דל בוקה, אביה של אנדריאה דל בוקה. הטלנובלה נחשבת לאחת מהטלנובלות הטובות ביותר בהן השתתפה אנדריאה דל בוקה. מספר פרקים של הטלנובלה צולמו בישראל בבית החולים וכן בירושלים.
את שיר הנושא של הטלנובלה: "El Amor" (האהבה) מבצעת אנדריאה דל בוקה.
עלילה

פרלה היא בחורה צעירה, אשר בהיותה תינוקת ננטשה על ידי אישה מסתורית בפנימייה יוקרתית לבנות בלבד. כתשלום על גידול הילדה, משאירה האישה המסתורית 22 פנינים שחורות. כל פנינה שווה כשנה של הילדה, כאשר הפנינה ה-22, תינתן לה כשתגיע לגיל 22.
בפנימייה, מתחברת פרלה עם אווה, בת עשירים אשר שוהה בפנימייה היוקרתית גם כן, והשתיים נעשות חברות בנפש. יום אחד פוגשת פרלה בתומס, בחור צעיר, המתחיל איתה באגם הסמוך לפנימייה. תומאס מתגלה כבחור שרמנטי רודף שמלות מושבע, אשר שם לו למטרה לכבוש את ליבה. במקביל הוא פוגש גם באווה. בפני אווה הוא מציג את עצמו כאדם. "אדם" מצליח לכבוש את ליבה של אווה, וזו נכנסת ממנו להריון, אך ללא ידיעתו של תומאס. תומאס בינתיים מחזר אחרי פרלה, והשתיים לא יודעות כי הן בקשר עם אותו בחור. אך אז מציגה אווה את "אדם" בפני פרלה, וזו מבינה כי הבחור הצעיר עבד על שתיהן. היא מנסה לשכנע בכך את אווה, אך ללא הצלחה. אווה מבחינתה מאוהבת ב"אדם", ועל כך לא מאמינה לפרלה ולסיפוריה. השתיים רבות בגללו, בעוד תומאס עוזב את העיירה, וכלל לא יודע כי השאיר מאחוריו בחורה צעירה בהריון. כעבור 9 חודשים יולדת אווה את בנה הקטן, צ'ארלי.
כעבור כמה זמן, מקבלת אווה בשורה ממשפחתה בבואנוס איירס: סבה נפטר, ובצוואתו הוא הוריש לה 40 אחוז ממניות החברה שבבעלותו. אווה עוזבת את הפנימייה ולוקחת את פרלה יחד איתה לבואנוס איירס, בעוד צ'ארלי נשאר בעיירה. במהלך נסיעתן הן עוברות תאונה קטלנית אשר גורמת למותה של אווה, ולפציעתה של פרלה. בבי"ח מתבשרת פרלה על מותה של חברתה הטובה. בלבול בביה"ח גורם לכולם לחשוב כי פרלה זו אווה, וזו שמתה בתאונה היא בעצם פרלה. פרלה מחליטה לשחק את המשחק עד הסוף, ועל מנת להמשיך ולגדל את צ'ארלי הקטן, היא מתחזה עד הסוף לאווה, ומגיעה לאחוזת פאצ'קו אווארגו, במטרה לנקום בתומס על מה שעשה לחברתה.
באחוזה פרלה מתמודדת עם כמה אתגרים; סבתה העיוורת, רוסליה, אשר מפגינה יחס לא ידידותי. בנוסף, היא תתמודד עם מלווינה, בת זוגו של תומאס, אשר שמה לה למטרה להתעלל בפרלה. למרבה המזל, לפרלה יש תמיכה גדולה מאנה מריה, והיא מצליחה לנקום בתומאס בדרכים יצירתיות ביותר. אויב נוסף של פרלה הוא פרננדו, אביו של תומאס, אשר הרצון שלו להשתלט על החברה של רוסליה גורמת לו ליחס רע. החיים ילמדו את משפחתו של תומאס לקח גדול כאשר פרננדו יהיה מעורב בתאונה שהתוצאות שלה ישפיעו על העתיד שלהם.
צוות שחקנים ודמויות

פרלה (אנדריאה דל בוקה) – מתחזה לחברתה אווה, ונכנסת לאחוזה תחת זהותה. מצליחה להשתלט על ניהול החברה אותה הוריש סבה לאווה האמיתית, למרות כל המכשולים שמציבה לה המשפחה.
תומאס אלוורז טולדו (גבריאל קוראדו) – גבר רודף נשים, ממשפחה עשירה, המנהלת עסק מתחרה ב"נרטה" של משפחת פאצ'קו אווארגו. הוא יוצא עם מלווינה באג'יו, אך מתאהב דווקא בבת דודתה פרלה, כאשר זו מגיעה לאחוזה במסווה של אווה.
רוסליה פאצ'קו אווארגו (מריה רוסה גאלו) – אמה האמיתית של פרלה, אשר נטשה אותה בפנימייה עקב היותה תינוקת מחוץ לנישואים, ועקב הפחד שלה ממשפחת בעלה.
דאנטה זאמורה (הנרי זאקה) – חברו הטוב של תומאס. איש סודו ושותפו בכל מהלכיו.
ג'וניור אלוורז טולדו (נורברטו דיאז) – הבן הבכור למשפחת אלווארז טולדו, ואחיהם של תומאס ולוסיה. שותף גם כן בחברה של אביו ומתאהב באמו החורגת, רנטה.
לוסילה אלוורז טולדו (מריה פיה) – בת הזקונים של פרננדו ובתה הביולוגית של רנטה. היא מתאהבת באליאס ונכנסת ממנו להריון.
אגוסטין לארטה (אדוארדו סאפאק) – עובד בחברת "נרטה" קוסמטיקה. לרוב תמך במהלכיה של פרלה, אך לקראת סוף הטלנובלה הוא בגד בה. ניסה לשדל את אנה מריה שתעבוד לצידו כנגד פרלה ומהלכיה, אך נחל תבוסה מרה.
מלווינה באג'יו (מילי סטיגמן) – בתו של לאוריאנו, ובת זוגו של תומאס, אשר נאבקת בפרלה על שליטת החברה וגם על תומאס.
אליאס באג'יו (מרסלו קוסנטינו) – הבן של לאוריאנו, מתאהב בלוסילה, אשר נכנסת להריון ממנו. שותף בחברת "נרטה" גם כן, אך לא מהווה מכשול מרכזי עבור פרלה.
פרננדו אלוורז טולדו (חורחה ד'אליה) – אביו של תומאס. מחזיק בחברה המתחרה ל"נרטה" ורוצה באופן תמידי להשתלט על מניות החברה שלהם.
רנטה אלוורז טולדו (ססיליה מרסקה) – אשתו השנייה של פרננדו, ואמם החורגת של תומאס וג'וניור. רנטה היא אמה הביולוגית של לוסיה.
אנה מריה רודריגז (ויויאנה סייאס) – חברתה הטובה של פרלה, אשר עבדה איתה ב"נרטה" והייתה שותפתה לעבודה ולסודות חייה האישיים.
מיס הלן (רחינה לאם) – מנהלת הפנימייה בו אווה ופרלה גדלות. אישה קשוחה ולא נעימה.
פדרו קברל

| --- | --- |
פדרו אלברש קברל
פדרו אלברש קברל
 לידה:  1467 בלמונטה, ממלכת פורטוגל 
 פטירה:  1520? (בגיל 53 בערך) סנטארם, ממלכת פורטוגל 
 לאום:  פורטוגזי
 בן או בת זוג:  איזבל דה קשטרו 
 צאצאים:  אנטוניו קברל, פרנאו אלברש קברל 
 תקופת הפעילות:  ?–1520 
 מספר מסעות:  1
 גילויים בולטים:  ברזיל
 אזורים שחקר:  דרך להודו (אמריקה)
 פרסים והוקרה:  אביר בהמסדר הצבאי של ישו (1497) 
 חתימה:   
 מידע על חייו
 
פדרו אלברש קברל (בפורטוגזית: Pedro Álvares Cabral;‏ 1467 לערך – 1520 לערך) היה נווט ומגלה ארצות פורטוגזי, הנחשב, בדרך כלל, לאירופאי הראשון שגילה את ברזיל (22 באפריל 1500).